परमाणु ऊर्जा से नहीं फैलती कोई बीमारी
पानीपत | देशमें बढ़ती बिजली की मांग को कैसे पूरा किया जाए और देश की जनता को किस प्रकार से 24 घंटे सस्ती बिजली उपलब्ध हो सके, इस उद्देश्य से न्यूक्लियर पावर कार्पोरेशन द्वारा जन जागरूकता कार्यक्रम आईबी काॅलेज, सिवाह और शहर के अन्य स्थानों पर चलाया गया। कार्यक्रम में लोगों को परमाणु ऊर्जा के लिए जागरूक किया गया। लोगों को बताया गया कि परमाणु ऊर्जा से सस्ती बिजली मिलेगी और इसका कोई नुकसान नहीं होगा। लोगों में भ्रम है कि परमाणु ऊर्जा से बीमारियां फैलती हैं, लेकिन देश में 21 परमाणु प्लांट होते हुए अब तक एक भी बीमारी इनसे नहीं फैली है।
कार्यक्रम का संचालन कर रहे संदीप पाल ने बताया कि आज देश में बिजली की मांग लगातार बढ़ती जा रही है। इसे पूरा करना केंद्र और राज्य, दोनों के लिये चुनौती साबित हो रहा है। भविष्य में बिजली के संकट को दूर करने के लिए अभी से बिजली उत्पादन करने के नए तरीकों का इस्तेमाल करने की जरूरत है। न्यूक्लियर पॉवर कार्पोरेशन ऑफ इंडिया लिमिटेड द्वारा समर्थित कई राज्यों के विद्यालयों और अन्य संस्थानों में प्रतियोगिताएं और रैली करवाई जा रही है।
आईबी कालेज प्रिंसिपल मधु शर्मा ने बताया कि अब समय गया है कि हम भी यूरोपीय देशों की भांति तेजी से आगे बढ़ें। देश की मजबूती और सफलता में अपना बहुमूल्य योगदान दें, यह तभी हो सकता है जब देश में परमाणु बिजली घरों का निमार्ण होगा। जिससे लोगों के जीवन से अंधकार मिटे और लोगों का सस्ती बिजली उपलब्ध हो। इस संबंध में एक विशेष एनिमेटेड फिल्म भी प्रदर्शित की गई। विषय पर प्रकाश डालने के लिए स्कूली छात्राओं को निशुल्क एक था बुधिया काॅमिक सीडी वितरित की गई। इस मौके पर विभिन्न स्कूलों और कॉलेजों से संबंधित सदस्य मौजूद रहे।
पानीपत. ऊर्जाजन जागरूकता कार्यक्रम में मौजूद बच्चे। फोटो|भास्कर
hin_Deva hin_Deva hin_Deva hin_Deva bho_Deva